Communitate Economic Europee

Le Communitate Economic Europee esseva un organisation international create per le Tractatos de Roma de 1957 con le scopo de crear un mercato commun europee. Le statos que signava le accordo esseva: Francia, Italia, Germania, Belgica, Nederlandia e Luxemburg. Le tractato establiva un mercato externe commun, un politica conjuncte pro le agricultura, politicas commun pro le movimento de mano de opera e transportos, e fundava institutiones commun pro le disveloppamento economic. Istas institutiones, in le anno 1965, fusionava se con le institutiones del CECA e del EURATOM gratias al Tractato de Brussel.

Le CEE esseva le plus cognoscite del tres Communitates Europee, e post le Tractato de Maastricht modificava su nomine a Comunitate Europee (CE). Anque in le Tractato de Maastricht creava se officialmente le Union Europee. Post le creation del Union Europee le CE comenciava formar le prime del tres pillares del Union Europee.

Categoria:Historia del Union Europee